**A 2. sorszámú Audiológiai szakasszisztens és hallásakusztikus megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 725 02

1.2. Szakképesítés-ráépülés megnevezése: Audiológiai szakasszisztens és hallásakusztikus

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 500-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: 54 720 01 Egészségügyi asszisztens szakképesítés (bővebben a 7. Egyebek fejezetben)

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40 %

2.7. Gyakorlati képzési idő aránya: 60 %

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |  |
| --- | --- | --- | --- | --- |
|  |  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
|  | 3.1.2. | 3321 | Általános egészségügyi asszisztens | Audiológiai szakasszisztens |
|  | 3.1.3. | Audiológiai szakasszisztens és hallásakusztikus |
|  | 3.1.4. | Hallásvizsgáló szakasszisztens |

3.2. A szakképesítés-ráépülés munkaterületének rövid leírása:

Az audiológiai szakasszisztens és hallásakusztikus a fülészeti betegségek diagnosztikájában segíti a fül-orr-gégész orvost. Szubjektív és objektív hallásvizsgálatokat végez. Elvégzi az életkorhoz illetve bizonyos foglalkozásokhoz, tevékenységekhez kötött szűrővizsgálatokat. A halláscsökkent betegek hallókészülékes rehabilitációjában aktívan részt vesz, a hallókészülék illesztését, finomhangolását elvégzi, ezen betegek gondozásában is részt vesz.

A szakképesítés-ráépüléssel rendelkező képes:

- a fül betegségeinek függvényében megítélni az elvégezhető hallásvizsgálatokat

- a szubjektív hallásvizsgálatokat elvégezni, és az eredményeket rögzíteni

- objektív hallásvizsgálatokat elvégezni, az eredményeket rögzíteni

- az orvos által megadott fültükri képet és a kapott vizsgálati eredményeket összevetni a mérés hitelességének megítéléséhez

- az orvos által megadott lelet és a vizsgálati eredmények összevetése után a szükséges további vizsgálatokat megtervezni

- gyermekek hallásvizsgálatát elvégezni

- kommunikálni a halláscsökkent beteggel és hozzátartozójával

- felmérni a halláscsökkent beteg szükségleteit és mérlegelni a megfelelő hallókészülék kiválasztását

- munkáját a hallókészülék ellátás jogi hátterét és a szakmai irányelvet figyelembe véve végezni

- aktívan részt venni a hallókészülék ellátás folyamatában

- az otoszkóp használatára, a látottakat értelmezni, a lenyomatvételt befolyásoló tényezőket felismerni

- orvossal együttműködve kiválasztani a megfelelő fülillesztéket, az illesztékhez a lenyomatvételt elvégezni

- a hallókészülék egyénre szabott illesztésére

- a hallókészülék használatát betanítani

- a hallókészülékkel rendelkező beteg gondozásában részt venni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 720 01 | Egészségügyi asszisztens | szakképesítés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés-ráépülés szakmai követelménymoduljainak az állam által elismert**  **szakképesítések szakmai követelménymoduljairól szóló kormányrendelet szerinti** | |
|  | 4.2. | **azonosító száma** | **megnevezése** |
|  | 4.3. | 11108-12 | Audiológia |
|  | 4.4. | 11109-12 | Hallásakusztika |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés-ráépülés szakmai követelménymoduljainak** | | |
|  | 5.2.2. | **azonosító**  **száma** | **megnevezése** | **a modulzáró vizsga vizsgatevékenysége** |
|  | 5.2.3. | 11108-12 | Audiológia | írásbeli |
|  | 5.2.4. | 11109-12 | Hallásakusztika | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Halláscsökkent beteg audiológiai vizsgálata és hallókészülékkel rendelkező személy hallás rehabilitációja.

A vizsgafeladat ismertetése: Feladatleírásban rögzítetten: anamnézis felvétele, az orvos által megadott fültükri kép értelmezése, az elvégzendő vizsgálatok megtervezése és kivitelezése, a kapott lelet értelmezése, halláscsökkent beteg hallókészülékkel történő ellátása, hallókészülék illesztése, ellenőrző vizsgálat.

A vizsgafeladat időtartama: 90 perc

A vizsgafeladat értékelési súlyaránya: 60 %

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: - perc

A vizsgafeladat értékelési súlyaránya: - %

5.3.3. Szóbeli vizsgatevékenység

A vizsgafeladat megnevezése: Az audiológiai szakasszisztens és hallásakusztikus feladatok ellátásához szükséges elméleti ismeretek felidézése.

A vizsgafeladat ismertetése: A szóbeli vizsgatevékenység központilag összeállított vizsga kérdései a 4. Szakmai követelmények fejezetben megadott témakörök mindegyikét tartalmazza.

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépülés kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és Felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai:

**6. ESZKÖZ- ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges**  **eszközök minimumát meghatározó eszköz- és felszerelési jegyzék** |
|  | 6.2. | Audiométer |
|  | 6.3. | Egyszerhasználatos eszközök és fogyóanyagok |
|  | 6.4. | Fertőtlenítőszerek , fertőtlenítéshez szükséges anyagok, eszközök |
|  | 6.5. | Hallókészülék illesztő számítógép programok |
|  | 6.6. | Hallókészülékek (zárt és nyitott illesztése) |
|  | 6.7. | Hangvilla |
|  | 6.8. | Hi-pro programozó egység |
|  | 6.9. | Lenyomatvételhez szükséges anyag, fecskendő, szivacs |
|  | 6.10. | NOAH program |
|  | 6.11. | Otoszkóp |
|  | 6.12. | Számítógép, dokumentációs eszközök |
|  | 6.13. | Tympanométer |

**7. EGYEBEK**

7.1. Szakmai előképzettség:

54 720 01 azonosító számú Egészségügyi asszisztens szakképesítés, 52 720 01 0010 52 01 azonosító számú Általános asszisztens szakképesítés vagy legalább azonos szintű, egészségügyi szakmacsoporton belüli szakirányú ismereteket tartalmazó szakképesítés, 55 723 01 azonosító számú Ápoló szakképesítés, 54 723 01 0010 54 01 azonosító számú Ápoló szakképesítés, 54 723 01 1000 00 00 azonosító számú Ápoló szakképesítés és az 54 5012 01 azonosító számú Ápoló szakképesítés, 55 723 02 azonosító számú Csecsemő- és gyermekápoló, 54 723 01 0010 54 02 azonosító számú Csecsemő- és gyermekápoló szakképesítés, 54 723 02 1000 00 00 azonosító számú Csecsemő- és gyermekápoló szakképesítés, 54 5012 02 azonosító számú Csecsemő- és gyermekápoló szakképesítés, valamint Okleveles ápoló (egyetemi végzettség), Okleveles ápoló (MSc), Egyetemi okleveles ápoló, Ápoló (BSc), Ápoló (főiskolai végzettség), Diplomás ápoló végzettség.

7.2.A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara

1087 Budapest, Könyves Kálmán krt. 76.

Levelezési cím: 1450 Budapest, Pf.: 214.

Telefonszám: +36 1 323 2070

Fax: +36 1 323 2079

E-mail: meszk@meszk.hu